21.11.2022
ET
Euroopa Liidu Teataja
C 441/9
Kolmandaks rikkus Üldkohus õigusnormi ja / või tegi ilmselge hindamis- või analüüsivea, kui ta järeldas, et maksuvabastused – kui need andsid valikulise eelise (millega siinkohal ei ole tegemist) – ei olnud halduskorralduse praktiliste kaalutluste seisukohast põhjendatavad.
Neljandaks rikkus Üldkohus õigusnormi, kui ta jättis tähelepanuta ja kohaldamata 12. septembri 2006. aasta kohtuotsuse Cadbury Schweppes ja Cadbury Schweppes Overseas, C-196/04, EU:C:2006:544 seisukoha võtmisel võrdlusraamistiku ja valikulise eelise küsimuses või kaaludes, kas maksuvabastusi (või osa neist) saab põhjendada vajadusega kaitsta ELTL artiklis 49 sätestatud asutamisvabadust.
Lisaks või alternatiivse võimalusena ei ole Üldkohus selles osas esitanud oma järelduste põhjendusi.
(1)
ELT 2019, L 216, lk 1.
Eelotsusetaotlus, mille on esitanud Consiglio di Stato (Itaalia) 19. augustil 2022 – Autorità di Regolazione per Energia Reti e Ambiente (ARERA) versus Fallimento Esperia SpA, Gestore dei Servizi Energetici SpA – GSE (Kohtuasi C-558/22) (2022/C 441/13) Kohtumenetluse keel: itaalia Eelotsusetaotluse esitanud kohus Consiglio di Stato
Põhikohtuasja pooled Apellant: Autorità di Regolazione per Energia Reti e Ambiente (ARERA) Vastustajad: Fallimento Esperia SpA, Gestore dei Servizi Energetici SpA – GSE
Eelotsuse küsimused Kas — ELTL artikkel 18 – osas, milles see keelab aluslepingute kohaldamisalas igasuguse diskrimineerimise kodakondsuse alusel; — ELTL artiklid 28 ja 30 – osas, kus need näevad ette impordimaksude ning samaväärse toimega meetmete tühistamise; — ELTL artikkel 110 – osas, milles see keelab kehtestada imporditud toodetele makse, mis on suuremad samasugustele kodumaistele toodetele kehtestatud otsestest või kaudsetest maksudest; — ELTL artikkel 34 – osas, kus see keelab võtta koguseliste impordipiirangutega samaväärse toimega meetmeid; — ELTL artiklid 107 ja 108 – osas, kus need keelavad rakendada riigiabimeedet, millest komisjonile ei ole teatatud ja mis on siseturuga kokkusobimatu; — direktiiv 2009/28/EÜ (1) – osas, milles eesmärgiks on seatud ühendusesisese rohelise elektriga kauplemise hõlbustamine, toetades ka iga liikmesriigi tootmisvõimsuse edendamist,